केड़ी-केड़ी नुहार कोई चेत्तै करै। इस लम्मी-चौड़ी दुनियां च नुहारें दा कोई अंत नईं। तरकालें जरा बाहर निकलो नुहारें दा हाड़ जन लब्बग। इत्थें सजै दी दिब्ब नजर बी पथराई जाग। पूरा रामलीला दा स्वांग ऐ। नकली नुहाराँ, सब्बे अजनबी, मरक्खे पाइयै निकले दे न। सब्बे नुहारां कल्चर कन्ने चपड़ोई रिया एटीकेट दी लोई कन्ने चमकै दियां न। नकली मुस्कांना ते भाब इनें नुहारें पर चमकी दियां न। फैशन दी प्लास्टिक सर्जरी गी तुस नुहारी दी चमड़ी समजी लौतां कौई राहन्नी नईं। टाइट ड्रैसें च नकली नुहारें दी शंकजे सांजे च बनी ढलियै निकली दी शकली गी तुस चंगी चाली पन्छानी सकदे ओ। इनेंगी दक्खियै चित्रकार दा ब्रश बी शशोपंज च फसी जा। ए कुसै आने आली ट्रेजड़ी दा आगम ऐ, कुशबा इनें मार्डन नुहारें कोला घबडाइयै गै कुस उर्दू शायर ने आखेया हा-